b'\n_START_ARTICLE_\nSteins;Gate: Fuka Ry\xc5\x8diki no D\xc3\xa9j\xc3\xa0 vu\n_START_SECTION_\nPrezentare\n_START_PARAGRAPH_\nFilmul are loc \xc3\xaen august 2011, la un an dup\xc4\x83 evenimentele din serialul TV anime omonim. Dup\xc4\x83 ce a trecut printr-o c\xc4\x83l\xc4\x83torie obositoare de-a lungul a mai multor "Lumi Linii", datorit\xc4\x83 inven\xc8\x9biei "D - Mail", mesaje text care pot fi trimise \xc3\xaenapoi \xc3\xaen trecut, Rintaro Okabe a aterizat \xc3\xaen Lumea Linie "Steins Gate". Doar aici el a fost capabil s\xc4\x83 previn\xc4\x83 moartea at\xc3\xa2t a lui Mayuri Shiina c\xc3\xa2t \xc8\x99i a lui Kurisu Makise \xc8\x99i, de asemenea, a prevenit apari\xc8\x9bia unui viitor condus de c\xc4\x83tre SERN datorit\xc4\x83 neinvent\xc4\x83rii ma\xc8\x99inii timpului \xc3\xaen aceast\xc4\x83 lume. La 3 august, Kurisu sose\xc8\x99te \xc3\xaen Japonia pentru o conferin\xc8\x9b\xc4\x83 de pres\xc4\x83 \xc8\x99i reune\xc8\x99te la un loc pe to\xc8\x9bi membrii Future Gadget Laboratory. \xc3\x8entre timp, Rintaro \xc3\xaencepe s\xc4\x83 aib\xc4\x83 efecte secundare severe datorit\xc4\x83 c\xc4\x83l\xc4\x83toriilor sale prin timp \xc8\x99i \xc3\xaencepe s\xc4\x83 aib\xc4\x83 viziuni despre o Lume Linie pe care nici m\xc4\x83car nu a mai \xc3\xaent\xc3\xa2lnit-o \xc3\xaenainte. A doua zi, la 4 august, un vizitator misterios apare \xc3\xaen hotelul lui Kurisu, spun\xc3\xa2ndu-i s\xc4\x83-\xc8\x99i aminteasc\xc4\x83 trei lucruri: un telefon mobil, un cuptor cu microunde \xc8\x99i SERN. Mai t\xc3\xa2rziu \xc3\xaen acea zi, \xc3\xaen timp ce Kurisu vorbe\xc8\x99te cu Rintaro despre modul \xc3\xaen care propriile experimente de d\xc3\xa9j\xc3\xa0 vu ar putea fi similare cu capacitatea lui Rintaro \'Reading Steiner\' de a-\xc8\x99i aminti lucruri din alte "Lumi Linii", Rintaro dispare dintr-o dat\xc4\x83 din fa\xc8\x9ba ochilor lui Kurisu. Mai mult dec\xc3\xa2t at\xc3\xa2t, nimeni nu pare s\xc4\x83-\xc8\x99i mai aminteasc\xc4\x83 c\xc4\x83 Rintaro a existat vreodat\xc4\x83, iar Kurisu p\xc4\x83streaz\xc4\x83 doar o amintire slab\xc4\x83 a cuiva.'